Δήμος Ν.Σμύρνης

ΣΥΜΠΛΗΡΩΣΕ ΕΞΥΠΝΑ ΤΟ ΜΗΧΑΝΟΓΡΑΦΙΚΟ ΣΟΥ
2023-07-03 20:00 - 22:00 (Europe/Athens) | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Το Τμήμα Παιδείας του Δήμου Ν Σμύρνης σε συνεργασία με τον κύριο Νίκο ΔΕΜΕΡΤΖΗ, συγγραφέα και Διευθυντή του 5 ου ΓΕΛ. Νέας Σμύρνης, πραγματοποιεί
Συνάντηση Ενημέρωσης των ενδιαφερομένων μαθητών και γονέων με στόχο την σωστή συμπλήρωση του ΜΗΧΑΝΟΓΡΑΦΙΚΟΥ ΔΕΛΤΙΟΥ των υποψηφίων Πανελλαδικών
Εξετάσεων 2023 την:

ΔΕΥΤΕΡΑ 03 ΙΟΥΛΙΟΥ 2023, ώρα 20:00
«ΣΥΜΠΛΗΡΩΣΕ ΕΞΥΠΝΑ ΤΟ ΜΗΧΑΝΟΓΡΑΦΙΚΟ ΣΟΥ»

Στον πολυχώρο «ΓΑΛΑΞΙΑ»
ΚΕΝΤΡΙΚΗ ΠΛΑΤΕΙΑ ΝΕΑΣ ΣΜΥΡΝΗΣ

Ιωνικές Γιορτές 2023: Ημέρες Φθινοπώρου Νύχτες Πολιτισμού στο Άλσος Νέας Σμύρνης
2023-08-26 20:00 - 2023-09-30 22:00
Το μεγαλύτερο ραντεβού πολιτισμού στην Αθήνα, τις Ιωνικές Γιορτές 2023, δίνει και φέτος ο Πολιτιστικός Οργανισμός του Δήμου Νέας Σμύρνης.
Οι Ιωνικές Γιορτές ξεκινούν στο Άλσος Νέας Σμύρνης στις 26 Αυγούστου και ολοκληρώνονται την 1η Οκτωβρίου με 40 νύχτες πολιτισμού και καθημερινή εναλλαγή προγράμματος που περιλαμβάνει θεατρικές παραστάσεις, συναυλίες, μουσικά αφιερώματα.
Στο φετινό πρόγραμμα των Ιωνικών Γιορτών προτάσσουμε το θέατρο, με πολύ αξιόλογες παραστάσεις, τραγωδίες, μονόλογους, αλλά και stand up κωμωδίες, σε συνεργασία με κορυφαίους φορείς, όπως το Φεστιβάλ Αθηνών και Επιδαύρου, το Θέατρο του Νέου Κόσμου και σημαντικούς ηθοποιούς της νεότερης γενιάς και σκηνοθέτες του ελληνικού θεάτρου, όπως οι Βαγγέλης Θεοδωρόπουλος, Λίλλυ Μελεμέ, Ιώ Βουλγαράκη, Βασίλης Μαυρογεωργίου, αλλά οι Λένα Παπαληγούρα, Ελένη Κοκκίδου, Ιωάννης Παπαζήσης, Δημήτρης Λάλος, Ελένα Μαυρίδου, Ελένη Ουζουνίδου, Άκης Σακελλαρίου, Μαίρη Βιδάλη, Ελισάβετ Μουτάφη, Αντώνης Κρόμπας, Λευτέρης Ελευθερίου, αλλά και ο θίασος της Κάρμεν Ρουγγέρη με το ανεπανάληπτο Παραμύθι Χωρίς Όνομα της Πηνελόπης Δέλτα.
Δεν θα λείψουν ωστόσο ούτε και φέτος οι συναυλίες με σπουδαίους ερμηνευτές, όπως η Άλκηστις Πρωτοψάλτη, αλλά και μουσικά αφιερώματα σε ανθρώπους που άφησαν το στίγμα τους στον ελληνικό καλλιτεχνικό χώρο, όπως ο Θάνος Μικρούτσικος και ο Λουκιανός Κηλαηδόνης.
Όπως αναφέρει ο πρόεδρος του Πολιτιστικού Οργανισμού του Δήμου Νέας Νέας Σμύρνης, Βαγγέλης Χατζατουριάν, «το φετινό μας πρόγραμμα είναι από τα πιο πλούσια καλλιτεχνικά στην ιστορία του θεσμού που μετρά πάνω από δύο δεκαετίες, με ιδιαίτερη έμφαση στο θέατρο, με σπουδαίους καλλιτέχνες, κυρίως της νεότερης γενιάς, και σημαντικούς σκηνοθέτες που αναδεικνύουν μοναδικά σπουδαία έργα του αρχαίου ελληνικού ρεπερτορίου, αλλά και σύγχρονα κείμενα.»

Ιωνικές Γιορτές 2023 – Το πρόγραμμα αναλυτικά:
Στο φετινό πρόγραμμα θα δούμε σημαντικές παραστάσεις αρχαίου δράματος, ενδιαφέρουσες performances, κωμωδίες, μονολόγους, καθώς και άλλες μορφές καλλιτεχνικής έκφρασης. Αξίζει να αναφερθούν, οι «Βάκχες» του Ευριπίδη, με μια πλειάδα γνωστών ηθοποιών, μεταξύ τους ο Δημήτρης Λάλος και η Έλενα Μαυρίδου (15/9) και οι σπουδαίες παραστάσεις που θα παρουσιαστούν στην Επίδαυρο, Ηλέκτρα του Σοφοκλή (5/9) και η Εκάβη του Ευριπίδη (6/9).

Επίσης, αξίζει να αναφερθούν, η πολύ καλή παράσταση Εγώ ο Ντοστογιέφσκι (8/9), σε κείμενο της ταλαντούχας Δήμητρας Παπαδοπούλου και η τεράστια θεατρική επιτυχία του Γιώργου Καπουτζίδη Οποιος Θέλει να χωρίσει να σηκώσει το χέρι (18/9), καθώς και η πολύ καλή παράσταση με τη μοναδική μας ηθοποιό, Μαίρη Βιδάλη, Εγκλημα στο Κατσικονήσι στις 10/9 -παράσταση που παίχτηκε για τελευταία φορά στην χώρα μας από τον θίασο Παξινού-Μινωτή. Επίσης ο θεατρικός μονόλογος με την Ελένη Ουζουνίδου, Σίρλει (22/9), αλλά και η πολύ ενδιαφέρουσα παράσταση σε σκηνοθεσία του Βαγγέλη Θεοδωρόπουλου, Μια Άλλη Θήβα (23/9).
Τέλος τα παιδικά, Παραμύθι χωρίς Όνομα από την Κάρμεν Ρουγγέρη (9/9), αλλά και Μια τρελή τρελή Αλφαβήτα, με τον ταλαντούχο Λευτέρη Ελευθερίου (25/9).
Στις Ιωνικές Γιορτές θα δούμε επίσης συναυλίες με μεγάλα ονόματα της μουσικής σκηνής, όπως η Άλκηστις Πρωτοψάλτη (2/9) στην κεντρική πλατεία Νέας Σμύρνης, οι Στάθης Δρογώσης, Μανώλης Φάμελλος και Οδυσσέας Τσάκαλος που συμπράττουν σε μια μοναδική μουσική συνάντηση (16/9).
Στο φετινό πρόγραμμα ξεχωρίζουν τα δύο αφιερώματα στον σπουδαίο συνθέτη Θάνο Μικρούτσικο ( 11/9) και στον αξέχαστο Λουκιανό Κηλαηδόνη (14/9).
Αξίζει να αναφερθούν τρεις ιδιαίτερες συναυλίες που θα μας ανεβάσουν τη διάθεση, στις 29/8 με την τζαζ μπάντα του Σταμάτη Σταματάκη, στις 13/9 Τα τραγούδια της Μικρής Οθόνης, με τις μοναδικές Βάσια Ζήλου και Μαρία Κανελλόπουλου, αλλά και το αφιέρωμα στα τραγούδια του Ελληνικού Κινηματογράφου, στις 17/9 με την Ανδρομάχη Ξένου.

Παράλληλα με τις Ιωνικές Γιορτές θα διεξαχθεί και το Open Air Cinema Festival, από την 1η έως τις 12 Σεπτεμβρίου. Ένα ιδαίτερο θερινό σινεμά στον προαύλειο χώρο της Εστίας Νέας Σμύρνης, ενός από τα σπουδαιότερα τοπόσημα της πόλης.

Να σημειωθεί ότι οι συναυλίες του Γιώργου Λεμπέση και των Δημήτρη Κόκοτα, Κωνσταντίνας και Κώστα Χαριτοδιπλωμένου θα πραγματοποιηθούν με τη Συνδιοργάνωση της Περιφέρειας Αττικής.

———————————————————————————————————————————————————————————————————————————
———————————————————————————————————————————————————————————————————————————

ΠΡΟΓΡΑΜΜΑ ΙΩΝΙΚΩΝ 2023

———————————————————————————————————————————————————————————————————————————
———————————————————————————————————————————————————————————————————————————

OPEN AIR CINEMA FESTIVAL
2023-09-01 21:00 - 2023-09-12 23:00

Πρόσκληση σε δράση του Δήμου Νέας Σμύρνης για συγκέντρωση σχολικών ειδών
2023-09-16 10:00 - 16:00
Oι καταστροφικές πλημμύρες που προκάλεσε η καταιγίδα Daniel στην Κεντρική Ελλάδα έχουν δραματικές επιπτώσεις και στα παιδιά που ξεκινούν τώρα το σχολείο τους.
Γι’ αυτό σας καλούμε στη συγκέντρωση Σχολικών Ειδών, το Σάββατο, 16 Σεπτεμβρίου 2023, από τις 10:00 έως τις 16:00 σε συνεργασία με Το «Όλοι Μαζί Μπορούμε».
Καλούμε τους Δημότες, να προσφέρουν σχολικά είδη, εν όψει της νέας σχολικής χρονιάς.
Θα πρέπει να είναι καινούρια, ή μεταχειρισμένα, σε άριστη κατάσταση, έτοιμα να χρησιμοποιηθούν.
Το Σάββατο 16 Σεπτεμβρίου, από τις 10:00 – 16:00,
σας περιμένουμε στο Κέντρο Κοινότητας (Ελ. Βενιζέλου 14-ισόγειο,
τηλ. επικοινωνίας 2132025-818,-931),
προκειμένου να μαζέψουμε τσάντες, τετράδια, μολύβια και στυλό

Εθελοντική Αιμοδοσία
2023-09-23 10:00 - 2023-09-24 13:00
Σάββατο 23 και την Κυριακή 24 Σεπτεμβρίου θα πραγματοποιηθεί η Εθελοντική Αιμοδοσία στο Β ΚΑΠΗ (Σταδίου 32-34)

Δηλώνουμε συμμετοχή στο 2132025941 ή στο ygeia@neasmyrni.gr

O Δήμος Νέας Σμύρνης και η Ανακύκλωση Συσκευών Α.Ε γιορτάζουν την Παγκόσμια Ημέρα Ανακύκλωσης Ηλεκτρικών και Ηλεκτρονικών Συσκευών
2023-10-14 - 2023-10-15
Το Σάββατο 14 και την Κυριακή 15 Οκτωβρίου, με αφορμή την Παγκόσμια Ημέρα Ανακύκλωσης Ηλεκτρικών Συσκευών , ο Δήμος Νέας Σμύρνης και η Ανακύκλωση Συσκευών Α.Ε. σας περιμένουν στην κεντρική πλατεία της Νέας Σμύρνης (μπροστά από την Alpha Bank) για να
ανακυκλώσετε τις παλιές ηλεκτρικές και ηλεκτρονικές σας συσκευές!
Παλιοί φορτιστές και κινητά τηλέφωνα, χαλασμένα ακουστικά, καμένα ηλεκτρικά σίδερα, παλιά μιξεράκια, ηλεκτρονικά τσιγάρα και οποιαδήποτε συσκευή μπαίνει στην πρίζα ή λειτουργεί με μπαταρία, έχει θέση στον κάδο της Ανακύκλωσηw Συσκευών. Όλες οι ηλεκτρικές συσκευές μπορούν να ανακυκλωθούν και να προστατέψουν το περιβάλλον από ρυπογόνες ουσίες.
Ο Δήμος Νέας Σμύρνης παρέχει, επιπλέον, τη δυνατότητα παραλαβής μεγάλων συσκευών από το χώρο των δημοτών εντελώς δωρεάν, στο τηλέφωνο 210 8064402.
Σας περιμένουμε να ανακυκλώσετε τις μικροσυσκευές σας και όλοι μαζί να συμβάλουμε σε ένα καλύτερο αύριο!

Παγκόσμια Ημέρα για τα Δικαιώματα του Παιδιού
2023-11-20 18:30 - 20:30 | ΑΙΘΟΥΣΑ ΔΗΜΟΤΙΚΟΥ ΣΥΜΒΟΥΛΙΟΥ, 2ας Μαΐου 8, Νέα Σμύρνη, 17121, Ελλάδα
Σας προσκαλούμε στην εκδήλωση της Τοπικής Ομάδας Προαγωγής της Ψυχικής Υγείας (ΤΟΠΨΥ) Νέας Σμύρνης τη Δευτέρα 20/11/23 στις 6:30μμ με αφορμή την Παγκόσμια Ημέρα για τα Δικαιώματα του Παιδιού, η οποία θα πραγματοποιηθεί στην Αίθουσα Δημοτικού Συμβουλίου στην Πλατεία Νέας Σμύρνης.

Σε αυτή, εκπαιδευτικοί, γονείς και μαθητές θα έχουμε την ευκαιρία να συζητήσουμε ανοικτά για την ψυχολογική ασφάλεια στα σχολεία. Αφορμή για τη συζήτηση αυτή θα πάρουμε από τις τοποθετήσεις των ειδικών:
“Προάγοντας την ψυχική ανθεκτικότητα στο σχολείο”
“Παράγοντες που ενισχύουν ασφαλή σχολεία: ρόλοι εκπαιδευτικών – μαθητών – γονιών”
“Πότε ποιώ “κακό”;”
Θα έχουμε την ευκαιρία να μιλήσουμε ανοικτά για κάθε ζήτημα που μας απασχολεί και σχετίζεται με την ασφάλεια στα σχολεία αλλά και να οργανώσουμε από κοινού νέες παρεμβάσεις ανάλογα με τις ανάγκες της σχολικής κοινότητας.
Σας περιμένουμε όλους!

ΠΑΖΑΡΙ ΑΓΑΘΟΕΡΓΟΥ ΣΩΜΑΤΕΙΟΥ ΕΘΝΙΚΗΣ ΣΤΕΓΗΣ
2023-12-03 10:00 - 16:00
Το Φιλανθρωπικό Σωματείο «ΕΘΝΙΚΗ ΣΤΕΓΗ» συμπλήρωσε, 100 χρόνια κοινωνικής προσφοράς αφιερωμένα στο παιδί.
Από το 1992 ίδρυσε και λειτουργεί με επιτυχία στην οδό Ανοίξεως 10, στη Νέα Σμύρνη, το «Κέντρο Βρεφικής και Παιδικής Ηλικίας «ΕΘΝΙΚΗ ΣΤΕΓΗ» για τη δημιουργική απασχόληση παιδιών προσχολικής ηλικίας και την ψυχολογική στήριξη παιδιών και γονέων με «ατομική συμβουλευτική» που συντηρείται με την οικονομική ενίσχυση των μελών και φίλων του Σωματείου.
Για τη στήριξη του κοινωνικού έργου του, που εσείς ενισχύετε, θα πραγματοποιήσουμε το καθιερωμένο ετήσιο «Παζάρι-πανηγύρι», στο φιλόξενο χώρο της «ΕΘΝΙΚΗΣ ΣΤΕΓΗΣ» (Βάρνης 1, Νέα Σμύρνη), στις 03/12/2023, ημέρα Κυριακή από 10.00π.μ. μέχρι 4.00μ.μ.
Φέτος, τα έσοδά μας θα σταλούν στις πλημμυροπαθείς οικογένειες.
Επίσης, συγκεντρώνουμε στην οδό Βάρνης, τρόφιμα και είδη πρώτης ανάγκης, μακράς ημερομηνίας λήξης, για τις οικογένειες αυτές.
Στο παζάρι αυτό, σας περιμένουν τα σπιτικά, παραδοσιακά, γλυκά και δώρα.

Παγκόσμια Ημέρα Παιδιού
2023-12-11 16:30 - 18:30
Στις 11/12/23, Παγκόσμια Ημέρα Παιδιού, στις 4:30μμ στον Κινηματογράφο ΣΠΟΡΤΙΓΚ, θα παρακολουθήσουμε την ταινία “Στο γραφείο των καθηγητών” και θα συνεχίσουμε τη συζήτηση για τα ασφαλή σχολεία.

Σας περιμένουμε όλους!

ΚΑΙ ΦΕΤΟΣ ΓΙΝΟΜΑΣΤΕ ΟΛΟΙ ΑΪ ΒΑΣΙΛΗΔΕΣ!!!
2023-12-16 10:00 - 14:00
Συγκέντρωση Χριστουγεννιάτικων δώρων το Σάββατο 16 Δεκεμβρίου

Οι γιορτές πλησιάζουν και πολλοί γονείς, αδυνατούν να προσφέρουν τα χριστουγεννιάτικα δώρα που κάθε παιδί περιμένει.
Για αυτό,
Η κοινωνική υπηρεσία του Δήμου Νέας Σμύρνης σε συνεργασία με το ΟΛΟΙ ΜΑΖΙ ΜΠΟΡΟΥΜΕ διοργανώνει δράση συγκέντρωσης χριστουγεννιάτικων δώρων, ώστε να μην αφήσει κανένα παιδί χωρίς το δώρο του.
Η δράση πρόκειται να πραγματοποιηθεί το Σάββατο, 16 Δεκεμβρίου 2023, από τις 10:00 έως τις 14:00,
Στο Κέντρο Κοινότητας του Δήμου Νέας Σμύρνης,
Ελ.Βενιζέλου 14, Ισόγειο
Τηλ:2132025818,2132025931

Λευκή Νύχτα
2023-12-22 09:00 - 23:00

ΕΚΔΗΛΩΣΗ ΓΙΑ ΤΗΝ ΠΑΙΔΙΚΗ – ΕΦΗΒΙΚΗ ΒΙΑ ΚΑΙ ΕΠΙΘΕΤΙΚΗ ΣΥΜΠΕΡΙΦΟΡΑ
2024-01-25 18:00 - 20:00
Το ανησυχητικό φαινόμενο της έξαρσης της βίας και της επιθετικής συμπεριφοράς παιδιών και εφήβων θα εξεταστεί την Πέμπτη 25 Ιανουαρίου στον Παιδικό Σταθμό Εθνικής Στέγης Νέας Σμύρνης (Βάρνης 1) στις 18.00.
Πρόκειται για μηνιαίες συναντήσεις της Σχολής Γονέων Παιδιών Προσχολικής Ηλικίας που διοργανώνει η Εθνική Στέγη σε συνεργασία με το Κέντρο Πρόληψης «ΗΛΙΟΣ»
Την εισήγηση με θέμα «Κατανόηση, πρόληψη και αντιμετώπιση της επιθετικής συμπεριφοράς των παιδιών. Ο ρόλος της οικογένειας και του σχολείου» θα κάνει ο Ευάγγελος Κωνσταντίνου, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης ”ΗΛΙΟΣ”.
Στην συζήτηση που θα ακολουθήσει οι συμμετέχοντες θα διερευνήσουν το πως διαμορφώνεται και παγιώνεται ένα πρότυπο επιθετικής συμπεριφοράς στα παιδιά, αναδεικνύοντας τους αιτιακούς παράγονες (ενδοψυχικούς, οικογενειακούς, κοινωνικο-ιστορικούς) με τους οποίους συνδέεται, εστιάζοντας εν κατακλείδι στα μέτρα και τις πρωτοβουλίες που πρέπει να ληφθούν για την πρόληψη και τον περιορισμό του φαινομένου.
Σημειώνεται ότι η έξαρση των περιστατικών βίας και επιθετικότητας των παιδιών και των νέων που παρατηρείται σήμερα στο σχολικό αλλά και στο ευρύτερο κοινωνικό περιβάλλον καθιστά αναγκαία την συνεργασία όλων των εμπλεκομένων φορέων (οικογένειας, σχολείου, ειδικών ψυχικής υγείας, πολιτικού προσωπικού) προκειμένου για την αντιμετώπιση τους, μην επιτρέποντας πλέον αμεριμνησία και εφησυχασμό.

ΕΙΣΟΔΟΣ ΕΛΕΥΘΕΡΗ

53η Τακτική Εθελοντική Διήμερη Αιμοδοσία
2024-01-27 10:00 - 2024-01-28 13:00
Ο Δήμος Νέας Σμύρνης σε συνεργασία με το Γενικό Νοσοκομείο Ασκληπιείο Βούλας, διοργανώνουν την 53η Τακτική Εθελοντική Διήμερη Αιμοδοσία για την ενίσχυση της Δημοτικής Δανειστικής Τράπεζας Αίματος.
Η αιμοδοσία θα πραγματοποιηθεί το Σάββατο 27 Ιανουαρίου 2024 και την Κυριακή 28 Ιανουαρίου 2024, ώρες:10.00-13.00, στον χώρο του Α΄ ΚΕΠ Νέας Σμύρνης (Αγίας Φωτεινής και Πλατεία Καρύλου, Νέα Σμύρνη).

Για ραντεβού:
Τηλ. 2132025941 και 2132025942
e-mail : ygeia@neasmyrni.gr

Σημ.: Για να δώσει κάποιος αίμα θα πρέπει να έχει μαζί του την αστυνομική του ταυτότητα και να γνωρίζει τον ΑΜΚΑ του. Επίσης θα πρέπει να έχει κοιμηθεί καλά το προηγούμενο βράδυ και την ημέρα της αιμοδοσίας να έχει πάρει ένα ελαφρύ πρωϊνό. Όλοι οι αιμοδότες κατά την προσέλευσή τους στο χώρο θα πρέπει απαραίτητως να φορούν μάσκα και να τηρούν τις προβλεπόμενες αποστάσεις. Το Προσωπικό της Αιμοδοσίας και οι υπάλληλοι του Δήμου, έχουν πάρει όλα τα απαραίτητα μέτρα για την ασφαλή διεξαγωγή της αιμοδοσίας.

ΕΚΔΗΛΩΣΗ ΓΙΑ ΤΗΝ ΥΓΕΙΑ ΣΤΟΝ ΓΑΛΑΞΙΑ
2024-02-25 11:00 - 14:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Εκδήλωση – συζήτηση με θέμα “Υγεία κοινωνικό αγαθό, όχι εμπόρευμα για λίγους” διοργανώνει ο Σύλλογος Δημοκρατικών Γυναικών Νέας Σμύρνης στον Δημοτικό Πολυχώρο “Γαλαξίας” (Κεντρική Πλατεία Νέας Σμύρνης.

Η εκδήλωση θα πραγματοποιηθεί την Κυριακή 25 Φεβρουαρίου, στις 11.00

ΗΜΕΡΙΔΑ ΔΙΑΤΡΟΦΗΣ & ΨΥΧΙΚΗΣ ΥΓΕΙΑΣ
2024-03-02 17:00 - 19:00
Η 1η Ημερίδα Διατροφής & Ψυχικής Υγείας διοργανώνεται το Σάββατο 2 Μαρτίου, ώρα 17.00 στην Αίθουσα Εκδηλώσεων του 1ου Γυμνασίου Νέας Σμύρνης (Κοραή 20)
Στόχος της εκδήλωσης είναι να υπογραμμιστεί η σημασία της διατροφής στην υγεία και τις επιδόσεις των μαθητών και να περάσει το μήνυμα «Τρέφομαι και ενημερώνομαι σωστά – Ζω υγιεινά!»
Θα μιλήσουν οι Διαιτολόγοι – Διατροφολόγοι Σοφία Αγαπητού, Δέσποινα Μαρσέλλου και Αθανασία Ροηλίδη, η Παιδοψυχίατρος Κάτια Χατζηγεωργίου και η Κοινωνική Λειτουργός Ιλιάνα Νιαρχάκου.
Την εκδήλωση διοργανώνει το 1ο Γυμνάσιο Νέας Σμύρνης με την υποστήριξη του 1ου Δημοτικού και 1ου Λυκείου Νέας Σμύρνης και του Συλλόγου Γονέων & Κηδεμόνων του 1ου Γυμνασίου Νέας Σμύρνης.

ΠΑΡΟΥΣΙΑΣΗ ΒΙΒΛΙΟΥ ΣΤΟΝ ΓΑΛΑΞΙΑ
2024-03-06 18:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
«Χάρης Λυμπερόπουλος, κοντά στον αιώνα – Συνομιλώντας με τον πατέρα μου» είναι το βιβλίο που θα παρουσιάσει την Τετάρτη 6 Μαρτίου στις 18.30 η Κατερίνα Λυμπεροπούλου.

Στην εκδήλωση θα μιλήσουν ο Δημήτρης Χριστοδούλου, πρόεδρος του Συνδέσμου Παλαίμαχων Ποδοσφαιριστών Πανιωνίου Γ.Σ.Σ. και η συγγραφέας.

Την παρουσίαση θα συντονίσει ο δημοσιογράφος και συγγραφέας Χρήστος Σωτηρακόπουλος.

Η εκδήλωση θα πραγματοποιηθεί στον Δημοτικό Πολυχώρο Πολιτισμού «Γαλαξίας» (2ας Μαΐου 16, Κεντρική Πλατεία).

ΕΚΔΗΛΩΣΗ ΓΙΑ ΤΗΝ ΓΥΝΑΙΚΕΙΑ ΕΠΙΧΕΙΡΗΜΑΤΙΚΟΤΗΤΑ
2024-03-08 19:00 - 21:00
«Η Γυναικεία Επιχειρηματικότητα τον 21ο αιώνα» είναι το θέμα εκδήλωσης που διοργανώνει ο Εμπορικός Σύλλογος Νέας Σμύρνης με αφορμή την Παγκόσμια Ημέρα της Γυναίκας στις 8 Μαρτίου.
Η εκδήλωση συνδιοργανώνεται με το Εργαστήριο «Μέθεξη» του Πάντειου Πανεπιστημίου και θα πραγματοποιηθεί την Παρασκευή 8 Μαρτίου 2024, ώρα 19.00 στην αίθουσα εκδηλώσεων του δημόσιου ΙΕΚ Νέας Σμύρνης (Μηδείας & Κύπρου 21).
Θα μιλήσουν οι: Νάνσυ Παπαλεξανδρή, Ομότιμη Καθηγήτρια του Οικονομικού Πανεπιστημίου Αθηνών, Κωνσταντίνα Κοτταρίδη, Καθηγήτρια του Πανεπιστημίου Πειραιώς, Ράνια Οικονόμου, Πρόεδρος της Δημοτικής Επιτροπής Ισότητας Νέας Σμύρνης, Μαρίνου Δεκούλου, Αντιδήμαρχος Σχολικών Ομάδων & Φιλοζωίας, Νάντια Αβιτίδου, Πρόεδρος του Πολιτιστικού & Φιλανθρωπικού Συλλόγου Γυναικών.
Χαιρετισμό θα απευθύνουν, ο Δήμαρχος Νέας Σμύρνης Γιώργος Κουτελάκης, η Πρόεδρος της Επιτροπής Επιχειρηματικότητας Ε.Ε.Α. Νάντια Σταυρογιάννη, η Υφυπουργός Μετανάστευσης και Ασύλου Σοφία Βούλτεψη και ο Βουλευτής Νοτίου Τομέα Β3 Παύλος Χρηστίδης.
Την εκδήλωση θα συντονίσει ο Διευθυντής του Εργαστηρίου «Μέθεξη» Γεράσιμος Καραμπελιάς.

Εκφράσεις Σεξουαλικότητας παιδιών & εφήβων
2024-03-13 18:00 - 20:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
«ΑΚΑΔΗΜΙΑ ΓΟΝΕΩΝ»
ΔΗΜΟΥ ΝΕΑΣ ΣΜΥΡΝΗΣ

«Από το Α έως το Ω: μία Ακαδημία για Γονείς»
Ακαδημαϊκό έτος 2023 – 2024 (7ο έτος)

Πρόκειται για 4 – 8 δίωρες διαδραστικές συναντήσεις γονέων τη δεύτερη ή τρίτη Τετάρτη κάθε μήνα 18.15-20.00, από Ιανουάριο έως Μάιο 2024, όπου παρουσιάζονται θέματα σχετικά με την υγεία, την ανάπτυξη και τη συμπεριφορά των παιδιών, τις σχέσεις στην οικογένεια και το σχολείο κ.λπ.

3η Συνάντηση
Τετάρτη 13 Μαρτίου 2024
«Εκφράσεις Σεξουαλικότητας παιδιών & εφήβων»
«ΓΑΛΑΞΙΑΣ» ΚΕΝΤΡΙΚΗ ΠΛΑΤΕΙΑ, ώρα 18:15

Βάσια Μπούμπα
Κλινική Ψυχολόγος, MSc,
ΠΜΣ «Στρατηγικές Αναπτυξιακής και Εφηβικής Υγείας»
Υποψ. Διδάκτωρ Ιατρικής Σχολής Ε.Κ.Π.Α
Επιστ. Συνεργάτις Μονάδας Εφηβικής Υγείας (Μ.Ε.Υ.),
Β΄ Παιδιατρική Κλινική Ε.Κ.Π.Α., Νοσοκομείο
Παίδων “Π. & Α. Κυριακού”

Βάνα Τζάννε
Ψυχολόγος MSc
Γνωσιακή/ Διαλεκτική Συμπεριφορική Ψυχοθεραπεύτρια
Eπιστ. Συνεργάτις Πρόγραμμα Κατάρτισης Υπ. Υγείας
“Παιδιά & Έφηβοι στις ημέρες COVID 19 – Κοινωνική Συναισθηματική Ενδυνάμωση και Ψυχική Ανθεκτικότητα παιδιών και εφήβων”
Εξωτ. Συνεργάτις Εθνικού & Καποδιστριακού Πανεπιστημίου Αθηνών

ΣΥΝΔΕΣΜΟΣ ΕΓΓΡΑΦΩΝ

Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025726-840) και στην ιστοσελίδα του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων). E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

Πρόληψη και προαγωγή ψυχικής υγείας: Από το Άτομο στην Κοινότητα
2024-03-15 18:30 - 20:30
«Πρόληψη και προαγωγή ψυχικής υγείας: Από το Άτομο στην Κοινότητα» είναι το θέμα της διάλεξης που θα δοθεί την Παρασκευή 15 Μαρτίου (18.30-20.30) στο πλαίσιο των διαδικτυακών διαξέλεξεων του Δήμου Νέας Σμύρνης, σε συνεργασία με το Πάντειο Πανεπιστήμιο και την Ελληνική Εταιρεία Θετικής Ψυχολογίας.

Εισηγήτρια θα είναι η κ. Λίλλυ Πέππου, Ψυχολόγος – Ψυχοθεραπεύτρια, MSc, PHD ©

Οι διαδικτυακές διαλέξουν προϋποθέτουν εγγραφή στον σύνδεσμο https://forms.gle/YLxd5swmtxdxHtBHA

Οι ενδιαφερόμενοι μπορούν να απευθύνονται για περισσότερες πληροφορίες στο Γραφείο Παιδείας Δήμου Νέας Σμύρνης. Υπεύθυνος: Στέφανος Πρώιας, τηλέφωνο 2132025726, e-mail apaideias@neasmyrni.gr

ΕΚΘΕΣΗ ΖΩΓΡΑΦΙΚΗΣ ΣΤΟΝ ΓΑΛΑΞΙΑ
2024-03-20 19:30 - 21:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Την 10η ατομική της έκθεση ζωγραφικής παρουσιάζει η Άντα Παπαντωνίου Σολωμάκου στον Πολυχώρο «Γαλαξίας» (Κεντρική Πλατεία) από τις 20 έως τις 26 Μαρτίου.
Η Άντα Παπαντωνίου Σολωμάκου, γνωστή και ως «ζωγράφος της ξυλομπογιάς» γεννήθηκε στο Παλαιό Φάληρο και είχε την τύχη να έχει καθηγητή Τεχνικών τον Άλκη Κεραμιδά, μαθητής ο ίδιος του μεγάλου ζωγράφου Κωνσταντίνου Παρθένη.
Παρά το ότι η Άντα Παπαντωνίου Σολωμάκου τραγούδησε ως Άλτο στη χορωδία της ΕΡΤ απ’ όπου και συνταξιοδοτήθηκε, η μεγάλη της αγάπη ήταν πάντα η ζωγραφική και κατάφερε να δημιουργήσει μια εντελώς προσωπική τεχνοτροπία με ξυλομπογιές.

Τα εγκαίνια της έκθεσης θα πραγματοποιηθούν την Τετάρτη 20 Μαρτίου, ώρα 19.30.
Ώρες λειτουργίας 10.00 – 22.00
Είσοδος ελεύθερη

ΣΕΜΙΝΑΡΙΟ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ
2024-03-27 19:30 - 21:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Σεμινάριο επαγγελματικού προσανατολισμού με θέμα “Πάμε Πανεπιστήμιο” διοργανώνει η Ένωση Συλλόγων Γονέων & Κηδεμόνων Νέας Σμύρνης 27/03/2024, στις 19.30 στον πολυχώρο “Γαλαξίας” (Κεντρική Πλατεία)

Το σεμινάριο απευθύνεται σε μαθητές Γυμνασίου και Λυκείου και στους γονείς τους που επιθυμούν περαιτέρω ενημέρωση και περιλαμβάνει τις εξής θεματικές ενότητες:
* Πως να κάνω μια σωστή επιλογή;
* Σύστημα πρόσβασης στην Γ’βάθμια εκπαίδευση
* Πως θα βρω την Σχολή που μου ταιριάζει;
* Παρουσίαση των Σχολών ανά επιστημονικό πεδίο
* Ειδικά μαθήματα – μηχανογραφικό Κύπρου
* Εναλλακτικές καριέρες και επαγγέλματα του 2030

Εισηγητής θα είναι ο Σύμβουλος Σπουδών Θεόδωρος Θεοτόκης

ΔΕΥΤΕΡΟΣ ΚΥΚΛΟΣ ΣΕΜΙΝΑΡΙΩΝ ΑΠΌ ΤΟΝ «ΗΛΙΟ»
2024-03-28 19:00 - 21:00 | Ψηφιακό Μουσείο Νέας Σμύρνης, Ελευθερίου Βενιζέλου 87, Αθήνα, Νέα Σμύρνη, 17121, Ελλάδα
«Τι απομένει από τον πατέρα σήμερα; Συνέπειες της κρίσης της πατρικής λειτουργίας». Αυτό είναι το θέμα της δεύτερης συνάντησης στο πλαίσιο του Κύκλου Σεμιναρίων Γονέων Εφήβων του Κέντρου Πρόληψης Εξαρτήσεων ”ΗΛΙΟΣ”
Το σεμινάριο θα πραγματοποιηθεί στο Ψηφιακό Μουσείο της Νέας Σμύρνης (Ελ. Βενιζέλου 87), την Πέμπτη 28 Μαρτίου 2024 & Ώρες 19:00 – 20:45
Στην δεύτερη συνάντηση του σεμιναρίου οι συμμετέχοντες θα επιχειρήσουν να αναδείξουν σε τι συνίσταται η «πατρική λειτουργία», τι σημαίνει και με ποια φαινόμενα παθογένειας σχετίζεται η κρίση της, τόσο σε ατομικό όσο και σε συλλογικό επίπεδο, εστιάζοντας στα επιφαινόμενα της στην οικογένεια, το σχολείο και τον ευρύτερο κοινωνικό χώρο.
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης ”ΗΛΙΟΣ”

Είσοδος Ελεύθερη

ΕΚΔΗΛΩΣΗ ΤΗΣ ΟΜΟΣΠΟΝΔΙΑΣ ΛΕΣΒΙΑΚΩΝ ΣΥΛΛΟΓΩΝ
2024-03-31 11:30 - 13:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
«Πώς να αντέχουμε καλύτερα στις κρίσεις» είναι το θέμα της εκδήλωσης που διοργανώνει την Κυριακή 31 Μαρτίου 2024, ώρα 11.30, η Ομοσπονδία Λεσβιακών Συλλόγων Αττικής (ΟΛΣΑ) στον πολυχώρο «Γαλαξίας» (Κεντρική Πλατεία Νέας Σμύρνης).
Ομιλητές θα είναι ο Ανδρέας Αγτζίδης, Οικονομολόγος, ο Μιχάλης Χριστόλης, Πολιτικός Μηχανικός – Περιβαλλοντολόγος DEA, και η Ντόρα Βακιρτζή, Χημικός – Σύμβουλος Εταιρικής Ανάπτυξης – συγγραφέας.
Χαιρετισμό θα απευθύνει ο Πρόεδρος της ΟΛΣΑ Νεκτάριος Βακάλης.
Η εκδήλωση γίνεται με αφορμή την έκδοση του βιβλίου της Ντόρας Βακιρτζή «Η Πανδημία & οι Προκλήσεις της – Πως αντέχουμε στις κρίσεις».

ΔΙΑΛΕΞΗ ΓΙΑ ΤΗΝ ΣΑΜΟ ΣΤΟ Ε’ ΚΑΠΗ
2024-04-02 17:00 - 19:00
Διάλεξη με θέμα «Σάμος, το νησί του Πυθαγόρα και… καλά κρασιά» θα πραγματοποιηθεί την Τρίτη 2 Απριλίου 2024, ώρα 17.00, στο Ε’ ΚΑΠΗ Νέας Σμύρνης (Ελλησπόντου 65 και Ταταούλων)
Την εκδήλωση διοργανώνει η Ομάδα Λογοτεχνίας του Ε΄ Κ.Α.Π.Η και ομιλητής θα είναι ο Γιώργος Βακάλης, Master in Ed, τέως Προϊστάμενος της Δ Διεύθυνσης Δευτεροβάθμιας Αθήνας
Οι διοργανωτές περιμένουν όλους τους δημότες για να γνωρίσουν το νησί, την ιστορία του, τις ιστορικές προσωπικότητες του την οργιώδη βλάστηση και τα παραδοσιακά εδέσματα του.

ΕΠΕΤΕΙΑΚΗ ΠΑΡΟΥΣΙΑΣΗ
2024-04-06 17:30 - 19:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece

ΕΚΔΗΛΩΣΗ ΓΙΑ ΤΗΝ ΒΙΑ ΤΩΝ ΑΝΗΛΙΚΩΝ
2024-04-07 11:00 - 13:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
«Βία στην καθημερινότητα των ανηλίκων: Τι κάνουμε;» είναι το θέμα εκδήλωσης – συζήτησης ου διοργανώνει την Κυριακή 7 Απριλίου, ώρα 11.00 στον πολυχώρο «Γαλαξίας» η Αλληλεγγύη Νέας Σμύρνης.
Όπως τονίζουν οι διοργανωτές η εκδήλωση είναι αφορμή «για να σπάσουμε τη σιωπή, την ανοχή και την αδιαφορία αλλά και για να αναζητήσουμε διεξόδους», καθώς «η βία ανάμεσα στους ανηλίκους έχει εκδηλωθεί και ανάμεσά μας, στη Νέα Σμύρνη, και η αντιμετώπιση και η προστασία των θυμάτων, αφορά όλους μας, τα παιδιά, τους γονείς, τους εκπαιδευτικούς, τους θεσμούς, τις συλλογικότητες».
Στην εκδήλωση θα μιλήσουν ο Δημήτρης Μαγριπλής, Ψυχίατρος Παιδιών & Εφήβων, ο Πέτρος Δαμιανός, Διευθυντής Σχολικών Μονάδων Φυλακών Αυλώνα, η Αναστασία Χατζηστεφάνου-Βαφέα, Παιδαγωγός και η Νεφέλη Αναγνωστοπούλου, Ψυχολόγος-Ψυχοθεραπεύτρια Παιδιών & Εφήβων.
Θα συντονίσει η Νίκη Παληγεώργου-Αντωνιάδου, Κοινωνική Λειτουργός.

Σχολικό περιβάλλον και εκπαίδευση:μαθησιακή ετοιμότητα, δυσκολίες και άλλες προκλήσεις
2024-04-10 18:00 - 20:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
«ΑΚΑΔΗΜΙΑ ΓΟΝΕΩΝ»
ΔΗΜΟΥ ΝΕΑΣ ΣΜΥΡΝΗΣ

«Από το Α έως το Ω: μία Ακαδημία για Γονείς»
Ακαδημαϊκό έτος 2023 – 2024 (7ο έτος)

4η Συνάντηση
«ΓΑΛΑΞΙΑΣ» ώρα 18:15
Τετάρτη 10 Απριλίου 2024
«Σχολικό περιβάλλον και εκπαίδευση:
μαθησιακή ετοιμότητα, δυσκολίες και άλλες προκλήσεις »

Ελένη Παναγούλη
Παιδίατρος MSc, PhD
Ειδίκευση στην Αναπτυξιακή και Εφηβική Υγεία
Επιστ. Συνεργάτις Ιατρικής Σχολής
Εθνικού και Καποδιστριακού Πανεπιστημίου Αθηνών (Ε.Κ.Π.Α.)

Κων/νος Καλιανιώτης
Ειδικός Παιδαγωγός-Λογοπεδικός
MSc “Στρ. Αναπτυξιακής και Εφηβικής Υγείας”
Επιστ.. Συνεργάτης Μονάδας Εφηβικής Υγείας (Μ.Ε.Υ.)
Β΄ Παιδιατρική Κλινική Ε.Κ.Π.Α.
Νοσοκομείο Παίδων “Π. & Α. Κυριακού”

ΣΥΝΔΕΣΜΟΣ ΕΓΓΡΑΦΩΝ
https://forms.gle/Wd8CVZy5JpWeU6hE7

Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025726-840) και στην ιστοσελίδα του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

ΠΑΡΟΥΣΙΑΣΗ ΒΙΒΛΙΟΥ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2024-04-12 18:00 - 20:00
Στην φιλόξενη Δημοτική Βιβλιοθήκη Νέας Σμύρνης θα γίνει η παρουσίαση του βιβλίου «Θάνατοι στη Χούντα – Δολοφονίες – Αντιδικτατορική δράση – Ύποπτοι θάνατοι κατά την περίοδο 1967-1974» του Δημήτρη Βεριώνη (εκδόσεις Τόπος).
Η εκδήλωση θα πραγματοποιηθεί την Παρασκευή 12 Απριλίου 20024, ώρα 18.00, στην αυλή της Δημοτικής Βιβλιοθήκης (Αϊδινίου 28).
Για το βιβλίο θα μιλήσουν ο Γιώργος Βάρσος, τ. καθηγητής της Φιλοσοφικής Σχολής του ΕΚΠΑ, ο Νίκος Μανιός, Γενικός Γραμματέας του Συνδέσμου Φυλακισθέντων Εξορισθέντων Αντιστασιακών και ο συγγραφέας.

Την εκδήλωση θα συντονίσει ο Δημοτικός Σύμβουλος Λάζαρος Κικίδης.

PET HAPPENING ΣΤΟΝ «ΓΑΛΑΞΙΑ»
2024-04-14 10:00 - 13:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Μια ξεχωριστή μέρα με πολλές εκπλήξεις, εξ ολοκλήρου αφιερωμένη στους τετράποδους φίλους μας διοργανώνει το Γραφείο Αστικής Πανίδας και Χλωρίδας του Δήμου Νέας Σμύρνης την Κυριακή 14 Απριλίου, ώρα 10.00, στον πολυχώρο «Γαλαξίας»
Κατά την διάρκεια της εκδήλωσης θα γίνουν υιοθεσίες ζώων, θα δοθούν χρήσιμες συμβουλές φροντίδας για την ευζωία των γάτων και των σκύλων, ενώ η μέρα θα πλαισιωθεί από παιχνίδια, μουσική και happenings.
Επίσημος καλεσμένος είναι ο Χόρχε Κάππα, δημιουργός και διαχειριστής της σελίδας Tsitsos The Cat, της πιο διάσημης γάτας του ελληνικού διαδικτύου.

ΕΚΔΗΛΩΣΗ ΓΙΑ ΣΠΟΥΔΕΣ - ΕΠΑΓΓΕΛΜΑΤΙΚΟ ΠΡΟΣΑΝΑΤΟΛΙΣΜΟ ΣΤΟΝ ΓΑΛΑΞΙΑ
2024-04-15 18:30 - 20:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
“Πώς να επιλέξω σωστά σπουδές και επάγγελμα – Σύστημα Πανελλαδικών Εξετάσεων» είναι το θέμα της 3ης θεματικής κύκλου Σεμιναρίων που διοργανώνεται την Δευτέρα 15 Απριλίου, ώρα 18:30 στον πολυχώρο «Γαλαξίας» (Κεντρική Πλατεία).
Ο εισηγητής Τσαούσης, Επίκουρος Καθηγητής Ψυχομετρίας, Τμήμα Ψυχολογίας του ΕΚΠΑ, θα αναπτύξει το θέμα «Ψυχομετρικά εργαλεία και Επαγγελματικός Προσανατολισμός: Ένα συνεργατικό ταξίδι για γονείς και παιδιά».
Ο Ν. Δεμερτζής, Διευθυντής του 5ου Γενικού Λυκείου Νέας Σμύρνης, Σύμβουλος Σταδιοδρομίας, θα μιλήσει για την επιλογή σπουδών και επαγγέλματος και το σύστημα των Πανελλαδικών Εξετάσεων.

Η διοργάνωση γίνεται από κοινού με το 5ο Γενικό Λύκειο και τον Δήμο Νέας Σμύρνης
